— У нас няма ніякіх асаблівых пераваг — можна сказаць, гэта такая адметная рыса нас сённяшніх. Мы не зафіксаваныя на чымсьці адным, не ідзём да нейкай мэты, не раўняемся ні на каго, не імкнёмся граць як нехта там, прытрымлівацца нейкага аднаго стылю. Гэта ўсё дапамагае нам быць свабоднымі. Хтосьці баіцца, што будзе «нялямпавае» гучанне — ды калі ласка: калі музыка рэзануе з сэрцам, дае водгук унутры нас саміх, гэтага дастаткова. Калі ёсць водгук унутры нас, то дакладна будзе і ў іншых.